Imtella' Marzu 30, 2021 Aktar minn 20 mexxej dinji qed jitolbu għal soluzzjoni ġdida li tgħin fit-tħejjija tad-dinja għall-pandemiji fil-futur. F'artiklu għall-gazzetti madwar id-dinja, il-mexxejja, fosthom il-President ta' Franza, il-Kanċillier tal-Ġermanja u l-Prim Ministru Ingliż, iddeskrivew il-pandemija tal-Covid-19 bħala l-akbar sfida mit-Tieni Gwerra Dinjija 'l hawn. Fi kliemhom, pandemija jew emerġenza tas-saħħa oħra hija kwistjoni ta' jekk, mhux meta. U l-pandemija uriet li ħadd mhu sigur qabel ma kulħadd ikun sigur. Huma argumentaw li hemm bżonn trattat simili għal dak li ntlaħaq wara t-Tieni Gwerra Dinjija bil-għan li jkun hemm kooperazzjoni bejn il-pajjiżi qabel ma tfaqqa' kriżi tas-saħħa internazzjonali oħra.